Værsyke

Værsyke er en populærbetegnelse på visse kroppslige eller psykiske reaksjoner på endringer i været og/eller trykkforandring. «Værsyke» er dokumentert å oftere ramme kvinner en menn.Kåss, Erik. (2009, 13. februar). Værsyke. I Store medisinske leksikon. Hentet 1. juni 2016 fra https://sml.snl.no/v%C3%A6rsyke.

Lavtrykk er ofte assosiert med værsyke, og særlig humørendringer, som skyldes endringer i elektrisk aktivitet som følge av lavtrykk og fallende trykk. I tillegg kan hormonbalansen i kroppen bli påvirket av lysendringer som værforandring fører med seg.«Lavtrykk gir oss dårligere humør» av Trond-Ole Husebø hos yr.no. Publisert 13. mars 2012. Besøkt 1. juni 2016.

Ikke alle mennesker opplever værsyke, men de som gjør det kan oppleve værendringene gjennom fysiske problemer som smerter og stivhet i muskler og ledd, eller psykiske reaksjoner som depresjon, glemsomhet, angst og konsentrasjonsvansker. I tillegg har revmatikere og personer som sliter med migrene en tendens til å få smerter ved forandringer i været; årsaken finnes det ingen klare svar på, men det kan skyldes at kroppen er følsom overfor atmosfæriske elektriske forandringer.

 Se også 
 Sesongavhengig depresjon

 Referanser 

Kategori:Psykologi
Kategori:Vær